钦定古今图书集成/明伦汇编/闺媛典/第047卷 > 刘桐妻孙氏〈二女附〉
## 钦定古今图书集成/明伦汇编/闺媛典/第047卷 > 刘桐妻孙氏〈二女附〉

按《高淳县志》：孙氏，刘桐妻。至元间，桐为平江仓大使，
没于官，孙与三子二女守榇。会乱城陷，三子皆被害。
贼掠孙欲犯之，不从，亦遇害。二女长曰贞，年十八；次
曰洁，年十六。贼复胁之行，女绐曰：“吾无所归，但父棺
及母弟骸骨暴露，不忍乞埋葬而行。”贼信其言，为瘗
之，随至江滨，姊妹相携赴水死，贼顾骇而去。